1304.

Godina **1304** (MCCCIV) bila je prijestupna godina koja počinje u srijedu po julijanskom kalendaru (1. jan/sij.).

## Događaji
### Januar/Siječanj &ndash; Mart/Ožujak
* zima - Katalonska kompanija zimuje u regionu Kizika, sukobljavaju se sa svojim saveznicima Alanima, kojih gine 300.
* 11. 2. - Red slugu Blažene Djevice Marije, ili serviti, konačno je potvrđen papinom bulom *Dum levamus*.
* 9. 2. - Prvi rat za škotsku nezavisnost: vodeći Škoti se potčinjavaju engleskom kralju Edwardu I, osim Williama Wallacea - on učestvuje u par čarki ove godine, uhvaćen je i pogubljen dogodine.
* 7, 8. 3. - Umro je gospodar Verone Bartolomeo I della Scala, nasleđuje ga brat Alboino I (do 1311). Pomagaće Padovi u kratkom "Slanom ratu" sa Venecijom.
* 30. 3. - Pavle Šubić izdaje povelju Hrvatinu Stjepaniću i njegovoj braći: garantuje mu da Mladen i ostali Šubići neće napadati Donje kraje.

### April/Travanj &ndash; Jun/Lipanj
* 1. 4. - Umro je goriški grof Albert I, nasleđuje ga sin Henrik III (do 1323), manji deo pripada Albertu II.
* 11. 5. - Umro je ilhanidski vladar Persije Ghazan, nasleđuje ga brat Öljaitü (do 1316).

* maj - Katalonci na čelu sa Rogerom de Florom kreću u pomoć Filadelfiji (Alaşehir), pod opsadom germijanskih i ajdinskih Turaka. Usput su porazili Turke kod Germe/Some, a nakon što su potukli Turke kod Àulaxa, ulaze u Filadelfiju.
** De Flor osvaja okolne fortifikacije, surov je prema Grcima koje smatra nesposobnim.
** Katalonci zatim prelaze u Magneziju/Manisu, odakle operišu po egejskoj obali - Grci su uzbunjeni nadmenošću i pljačkama.
* maj - Češki kralj Vaclav II dolazi u Ugarsku u korist pretenzija svog sina Vaclava III/Ladislava - zauzima Ostrogon, ali se u avgustu vraća sa sinom u Češku, nose sa sobom krunu sv. Stjepana.
** I ove godine su borbe na istoku Slavonije između Henrika Gisingovca, Ladislavljevog bana, i Pavla Gorjanskog, pristalice Karla I. Roberta.
* 7. 6. - Papa Benedikt XI je ekskomunicirao francuskog ministra de Nogareta i Talijane koji su učestvovali u otmici prethodnog pape Bonifacija VIII. prošle godine u Anagniju.
* jun - Bosanski ban Mladen I Šubić je ubijen od pobunjenika; intervenira hrvatski ban Pavao I, njegov sin Mladen II je "gospodar humske zemlje", zatim bosanski ban.
* jun-jul - Katalonci su oterali Turke koji su opsedali Tiru kod Smirne.

### Jul/Srpanj &ndash; Septembar/Rujan
* jul - Grupa Katalonaca na čelu sa Bernatom de Rocafortom stiže u Carigrad, uskoro se sastaje sa Florom kod Efesa.
** Katalonci porazili ajdinske Turke kod Anije/Kuşadasıja, zatim kreću na istok.

* 7. 7. - U Perugi je umro papa Benedikt XI (beatificiran 1736). U konklavi za izbor novog pape su balansirani francuski i talijanski kardinali, Klement V. je izabran tek iduće godine.
* 24. 7. - Engleski kralj Edward I zauzima nakon tromesečne opsade zamak Stirling, poslednje uporište otpora u Škotskoj. Edward je dao napraviti *Warwolf*, možda najveći trebušet.
* 27. 7. - Umro je veliki knez Vladimira Andrej III Aleksandrovič, nasleđuje ga stric Mihail Jaroslavič Tverski (do 1314; ruske kneževine su pod sizerentstvom Toqte, hana Zlatne Horde).
* leto - Albanija: srpska vlast proterana iz Drača, grad se ponovo podvrgava Anžujcima (Filip I., knez Taranta).
* 15. 8. - Bitka kod Kivistre na Kiličkim vratima katalonski je uspeh. Zatim se vraćaju prema egejskoj obali na zimovnik, uz uobičajena zlostavljanja i pljačke. Kratko opsedaju Magneziju jer je tamošnje stanovništvo poseklo katalonski garnizon.
* 18. 8. - Flandrijski rat, Bitka kod Mons-en-Pévèle: francuski kralj Filip IV je porazio flandrijske pobunjenike, poginuo je Willem van Gulik Mlađi. Francuzi su doduše izgubili zastavu *[[oriflamme]]*.
* septembar - Ugarski kralj Karlo Robert i rimsko-njemački kralj Albreht I upadali u Moravsku.
* septembar? - Bugarski car Todor Svetoslav zauzima 1303-04 nekoliko vizantijskih utvrda na severoistoku Trakije, ove godine je porazio vizantijskog suvladara Mihajla IX na Skafidi, blizu Porosa/Burgasa.

### Oktobar/Listopad &ndash; Decembar/Prosinac
* 5. 10. - Ugovorom iz Trevisa je okončan "Rat za sol" između Venecije i Padove: Mlečani su uništili solanu na poluotoku Calcinara blizu Chiogge, granica je izmjenjena u njihovu korist.
* 24. 10. - Sasa-beg iz emirata Menteše je zauzeo Efes.
* zima - Katalonci zimuju u Galipolju, Roger de Flor odlazi u Carigrad da traži platu.

### Kroz godinu
* Kralj Milutin se obraća papi Benediktu XI da primi njega i zemlju pod zaštitu Svete stolice - želi naklonost pape i vladara s juga Italije.
* Đenovljanin i francuski admiral Benedetto I Zaccaria, od ranije gospodar Fokeje/Foçe, uzima, pod vizantijskim sizerenstvom, vlast i na Hiosu, koji je ugrožen od pirata i turskih flota.
* Mir između Zlatne horde (Toqta) i mongolsko-kineske dinastije Yuan (Temür Khan), poštanska i trgovačka mreža može ponovo biti otvorena (*Örtöö*, *yam*), yuanska dinastija ima nominalno sizerenstvo nad zapadnim kanatima.
* U Ypresu je završena velika zgrada dvorane suknenice (uništena u Prvom svetskom ratu, obnovljena 1967).
* Počinje obnova kora bečkog Stephansdoma, stradalog u požaru 1276, u gotičkom stilu (završen 1340).

## Rođenja

* 16. 2. - Jayaatu Khan Tugh Temür, kinesko-mongolski car († 1332)
* 24. 2. - Ibn Batuta, putopisac († 1369)
* 20. 7. - Francesco Petrarca, pjesnik, "otac humanizma" († 1374)

## Smrti

* Stanislava, kći Stjepka Šubića, opatica sv. Klare u sam. sv. Elizabete u Skradinu (* 1299)
* 17. 8. - Go-Fukakusa, bivši japanski car (* 1243)

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)